যে ছবি নিয়ে গত কয়েক মাস ধরে সোশ্যাল মিডিয়া মুখর, ইউটিউবে সাড়ে ছ’কোটিরও বেশি ভিউ যে ছবির টাইটেল ট্র্যাকের, সেই ছবি কিন্তু আদতে একটি খারাপ চিত্রনাট্যের অসম্ভব ভাল প্যাকেজিং। অমিতাভ ভট্টাচার্যের লিরিকস, অজয়-অতুলের সঙ্গীত এবং বিষ্ণু রাওয়ের অতুলনীয় সিনেম্যাটোগ্রাফিকে যদি সরিয়ে নেওয়া হয়, তবে পড়ে থাকে শুধু ঈশান-জাহ্নবীর ফ্রেশ ফেস। কর্ণ জোহরকে বলা হয় বলিউডের অন্যতম সেরা লঞ্চপ্যাড, স্টারমেকার। সেই দিক থেকে দেখতে গেলে ‘ধড়ক’ একটি সফল লঞ্চ মুভি।